CELEX: 52008SC0381
Language: mt
Date: 2008-03-31 00:00:00
Title: Rakkomandazzjoni mill-Kummissjoni lill-Kunsill dwar il-parteċipazzjoni tal-Komunità Ewropea fin-negozjati dwar l-emendi għall-protokoll ta’ pollutanti organici persistenti (POP) skond il-konvenzjoni UNECE dwar it-tniggis transkonfinali ta' l-arja fuq firxa wiesa’

Avviż Legali Importanti

|

52008SC0381

Rakkomandazzjoni mill-Kummissjoni lill-Kunsill dwar il-parteċipazzjoni tal-Komunità Ewropea fin-negozjati dwar l-emendi għall-protokoll ta’ pollutanti organici persistenti (POP) skond il-konvenzjoni UNECE dwar it-tniggis transkonfinali ta' l-arja fuq firxa wiesa’  /* SEK/2008/0381 finali */  

	[pic] | KUMMISSJONI TAL-KOMUNITAJIET EWROPEJ |Brussel 31.3.2008KUMM(2008) 381 finaliRAKKOMANDAZZJONI MILL-KUMMISSJONI LILL-KUNSILLdwar il-parteċipazzjoni tal-Komunità Ewropea fin-negozjati dwar l-emendi għall-Protokoll ta’ Pollutanti Organiċi Persistenti (POP) skond il-Konvenzjoni UNECE dwar it-Tniġġis Transkonfinali ta' l-Arja fuq Firxa Wiesa’RAKKOMANDAZZJONI MILL-KUMMISSJONI LILL-KUNSILLdwar il-parteċipazzjoni tal-Komunità Ewropea fin-negozjati dwar l-emendi għall-Protokoll ta’ Pollutanti Organiċi Persistenti (POP) skond il-Konvenzjoni UNECE dwar it-Tniġġis Transkonfinali ta' l-Arja fuq Firxa Wiesa’A. MEMORANDUM TA’ SPJEGAZZJONI1. Il-Korp Eżekuttiv tal-Konvenzjoni UNECE dwar it-Tniġġis Transkonfinali ta’ l-Arja fuq Firxa Wiesa’ (CLRTAP) adotta l-Protokoll dwar il-POP f'Ġunju 1998. Il-Protokoll dwar il-POP attwalment jiffoka fuq lista ta' 16-il sustanza li tinkludi ħdax-il pestiċida, żewġ kimiki industrijali u tliet prodotti sekondarji inċidentali. L-għan aħħari huwa li tkun eliminata kwalunkwe tnixxija, emissjoni u telf ta' dawn is-sustanzi POP. Il-Protokoll dwar il-POP beda jseħħ fit-23 ta' Ottubru 2003. 29 Parti Kontraenti, fosthom il-Komunità u 21 Stat Membru rratifikawh[1].2. Il-Kunsill adotta Deċiżjoni, f’isem il-Komunità Ewropea, dwar il-konklużjoni tal-Protokoll fid-19 ta' Frar 2004[2]. L-istrument għar-ratifika Komunitarja ġie ddepożitat fit-30 ta' April 2004.3. Skond l-Artikolu 14 tal-Protokoll, kwalunkwe Parti Kontraenti tista' tipproponi emendi għall-Protokoll u l-annessi tiegħu. Il-Partijiet Kontraenti li jiltaqgħu fi ħdan il-Korp Eżekuttiv għandhom jiddiskutu l-emendi proposti u jadottawhom bil-kunsens tal-Partijiet Kontraenti preżenti fil-laqgħa.4. Fit-13 ta’ Diċembru 2007, il-ħamsa u għoxrin sessjoni tal-Korp Eżekuttiv awtorizzat lill-Grupp ta’ Ħidma dwar Strateġiji u Reviżjoni biex jinnegozja abbozz ta' emendi għall-Protokoll tal-POP li jridu jiġu ppreżentati lis-sitta u għoxrin sessjoni tal-Korp Eżekuttiv f'Diċembru 2008. L-emendi jikkonċernaw: i) Il-valutazzjoni mill-ġdid skedata tad-dispożizzjonijiet relatati mas-sustanzi kif ukoll ir-reviżjonijiet li jistgħu jsiru tad-dispożizzjonijiet tal-Protokoll relatat ma’ l-aħjar tekniki disponibbli (BAT) u l-valuri tal-limiti ta’ emissjonijiet (ELVs); ii) l-inklużjoni tas-seba’ sustanzi “ġodda”[3] fl-annessi tal-Protokoll, u; iii) proċedura mħaffa dwar emendi ta’ l-annessi.5. Skond l-Artikolu 174.1 tat-Trattat tal-KE, wieħed mill-għanijiet tal-politika Komunitarja dwar l-ambjent huwa l-promozzjoni ta’ miżuri fuq livell internazzjonali biex jiġu ttrattati problemi ambjentali, reġjonali u mad-dinja kollha. Sabiex jintlaħaq dan il-għan, il-Komunità tista’ tikkonkludi ftehimiet ma’ partijiet terzi skond l-Artikoli 175 u 300.6. Skond l-Artikolu 300.1 tat-Trattat tal-KE, għall-konklużjoni ta' ftehimiet bejn il-Komunità u Stat wieħed jew iktar jew organizzazzjonijiet internazzjonali, il-Kummissjoni għandha tagħmel rakkomandazzjonijiet lill-Kunsill, li għandu jawtorizza lill-Kummissjoni biex tiftaħ in-negozjati meħtieġa. Il-Kummissjoni għandha tmexxi dawn in-negozjati b’konsultazzjoni ma' kumitati speċjali maħtura mill-Kunsill biex jgħinuha f’dan l-inkarigu u fi ħdan l-istruttura ta' dawk id-direttivi li l-Kunsill jista' joħroġilha.7. L-emendi msemmija hawn fuq, diskussi taħt il-Protokoll tal-POP, ser jiġu nnegozjati fil-Grupp ta' Ħidma dwar Strateġiji u Reviżjoni u fil-Korp Eżekuttiv. Dawn l-emendi ser jikkostitwixxu ftehimiet fis-sens ta' l-Artikolu 300.1 tat-Trattat tal-KE. Għadd ta’ strumenti leġiżlattivi tal-KE[4] jkopru s-seba’ sustanzi proposti. L-Istati Membri ma jistgħux jidħlu għal obbligi barra l-qafas tal-leġiżlazzjoni Komunitarja li jistgħu jkollhom effett fuq ir-regoli Komunitarji jew jibdlulhom l-għan.8. Għalhekk, il-Kummissjoni teħtieġ tagħmel rakkomandazzjonijiet lill-Kunsill, li għandu jawtorizza lill-Kummissjoni biex tipparteċipa fin-negozjati meħtieġa dwar dawn il-kwistjonijiet fil-laqgħat li jmiss tal-Grupp ta’ Ħidma dwar Strateġiji u Reviżjoni f’April u Settembru 2008 u tal-Korp Eżekuttiv f’Diċembru 2008.B. RAKKOMANDAZZJONIFid-dawl ta' dak li ntqal hawn fuq, il-Kummissjoni tirrakkomanda li:1.  Il-Kunsill jawtorizza lill-Kummissjoni biex tipparteċipa, f’isem il-Komunità Ewropea, fir-rigward affarijiet li jaqgħu taħt il-kompetenza tal-Komunità, fin-negozjati dwar emendi għall-Protokoll dwar il-POP tal-UNECE fil-laqgħat tal-Grupp ta’ Ħidma dwar Strateġiji u Reviżjoni f’April u Settembru 2008 u tal-Korp Eżekuttiv f’Diċembru 2008;2.  Il-Kummissjoni tmexxi dawn in-negozjati f’isem il-Komunità Ewropea, fir-rigward kwistjonijiet li jaqgħu fi ħdan il-kompetenza tal-Komunità, f’konsultazzjoni ma’ kumitat speċjali ta’ rappreżentanti ta’ l-Istati Membri skond id-direttivi tan-negozjati mehmuża;3.  sakemm dawn l-emendi jitrattaw affarijiet li jaqgħu taħt il-kompetenza konġunta tal-Komunità u ta' l-Istati Membri, il-Kummissjoni u l-Istati Membri għandhom jikkooperaw mill-qrib waqt il-proċess tan-negozjati, bil-għan ta' l-unità fir-rappreżentanza internazzjonali tal-Komunità Ewropea;4.  il-Kummissjoni tirraporta lill-Kunsill ir-riżultat tan-negozjati u, fejn xieraq, dwar kwalunkwe problema li tista’ tirriżulta waqt in-negozjati.5.  ANNESSID-DIRETTIVI TAN-NEGOZJATI1. Il-Kummissjoni għandha tiżgura li kwalunkwe emenda fil-Protokoll dwar il-POP tkun konsistenti mal-leġiżlazzjoni Komunitarja rilevanti.2. Il-Kummissjoni għandha tfittex ukoll li tiżgura li l-emendi fil-Protokoll:a) jiġu modifikati skond il-valutazzjoni mill-ġdid skedata tad-dispożizzjonijiet relatati mas-sustanzi kif ukoll ir-reviżjonijiet potenzjali tad-dispożizzjonijiet tal-Protokoll relatati ma’ l-aħjar tekniki disponibbli u l-valuri tal-limiti ta’ emissjonijiet (ELVs);b) iżidu ma’ l-Anness I, II u/jew III, kif xieraq, is-sustanzi li ġejjin: Hexachlorobutadiene (HCBD); Octabromodiphenyl ether kummerċjali (c-OctaBDE); Pentachlorobenzene (PeCB); Polychlorinated napthalenes (PCNs); Alkani klorurati b'katina qasira (SCCPs); Perfluorooctane sulfonate (PFOS); Pentabromodiphenylether kummerċjali (c-PentaBDE);c) jintroduċu proċedura mħaffa biex temenda l-Annessi I – IV, VI u VIII tal-Protokoll.[1] Skond l-aktar aġġornament riċenti fit-18 Settembru 2007 mis-segretarjat tal-POP.[2] Id-Deċiżżjoni tal-Kunsill 2004/259/KE tad-19 ta' Frar 2004 li għandha x'taqsam mal-konklużżjoni, f’isem il-Komunità Ewropea, tal-Protokoll tal-Konvenzjoni ta’ l-1979 dwar it-Tniġġis Transkonfinali ta' l-Arja Li Jwassal Ħafna [fuq firxa wiesgħa] dwar Pollutanti Organiċi Persistenti, ĠU L81, 19.3.2004, p. 37.[3] Hexachlorobutadiene (HCBD); Octabromodiphenyl ether kummerċjali (c-OctaBDE); Pentachlorobenzene (PeCB); Polychlorinated napthalenes (PCNs);Alkani klorurati b'katina qasira (SCCPs);Perfluorooctane sulfonate (PFOS); Pentabromodiphenylether kummerċjali (c-PentaBDE).[4] Fost l-oħrajn id-Direttiva 2002/45/KE tal-Parlament Ewropew u tal-Kunsill tal-25 ta' Ġunju 2002 li temenda għall-għoxrin darba d-Direttiva tal-Kunsill 76/769/KEE li għandha x'taqsam ma' restrizzjonijiet dwar il-marketing u l-użżu ta' ċerti sustanzi u preparazzjonijiet perikolużżi (short-chain chlorinated paraffins), ĠU L177, 6.7.2002, p. 21;Id-Direttiva 2003/11/KE tal-Parlament Ewropew u tal-Kunsill tas-6 ta’ Frar 2003 li temenda għar-raba’ u għoxrin darba d-Direttiva tal-Kunsill 76/769/KEE dwar ir-restrizzjonijiet fuq il-marketing u l-użżu ta’ ċerti sustanzi u preparazzjonijiet perikolużżi (etere pentabromodiphenyl, etere octabromodiphenyl), ĠU L 42,15.2.2003, p. 45; u d-Direttiva 2006/122/KE tal-Parlament Ewropew u tal-Kunsill tat-12 ta' Diċembru 2006 li temenda għat-tletin darba d-Direttiva tal-Kunsill 76/769/KEE dwar l-approssimazzjoni tal-liġijiet, ir-regolamenti u d-dispożżizzjonijiet amministrattivi ta' l-Istati Membri rigward restrizzjonijiet fuq it-tqegħid fis-suq u l-użżu ta' ċerti sustanzi u preparazzjonijiet perikolużżi (sulfonati tal-perfluworooktan), ĠU L 372, 27.12.2006, p. 32; Id-Direttiva 2000/60/KE tal-Parlament Ewropew u tal-Kunsill tat-23 ta' Ottubru 2000 li tistabilixxi qafas għal azzjoni Komunitarja fil-qasam tal-politika ta' l-ilma, ĠU L 327, 22.12.2000, p. 1 (Hexachlorobutadiene and Pentachlorobenzene huma sustanzi perikolużżi ta’ prijorità skond l-Art. 2); Id-Direttiva 96/61/EC dwar il-prevenzjoni u l-kontroll integrat tat-tniġġis, ĠU L 257, 10.10.1996, p. 26.